**A képesítő vizsga megszervezéséhez szükséges feltételek és a képesítő vizsga vizsgatevékenységeinek részletes leírása:**

A képesítés megnevezése: **Nyíltvízi vízimentő**

A képesítő vizsgára bocsátás feltétele: A szakmai képzés követelményeinek teljesítéséről a képző intézmény által kiállított tanúsítvány.

Egyéb feltételek: -

**Írásbeli vizsga**

**A vizsgatevékenység megnevezése:** Vízimentő ismeretek írásbeli teszt

A vizsgatevékenység, vagy részeinek leírása: Az írásbeli vizsgafeladat 60 db a Vízből mentés alapismeretek és Nyíltvízi vízből mentés modulok és 20 db az Elsősegély-nyújtási ismeretek modul tanulási eredményeihez kapcsolódó kérdést tartalmaz. A teszt feleletválasztós és feleletalkotós feladattípusokat tartalmaz.

A vizsgatevékenység végrehajtására rendelkezésre álló időtartam: 80 perc

A vizsgatevékenység aránya a teljes képesítő vizsgán belül: 40 %

**A vizsgatevékenység értékelésének szempontjai:**

Az írásbeli vizsgatevékenység értékelése részletesen kidolgozott javítási-értékelési útmutató alapján történik.

A vizsga sikeres teljesítéséhez mindegyik rész tesztlapját sikeresen ki kell tölteni. A sikeres vizsgához minimum 54 helyes választ kell adni a Vízből mentés alapismeretek és Nyíltvízi vízből mentés és 18 helyes választ kell adni az Elsősegélynyújtási ismeretek részből is. Amennyiben valamely részt nem sikerül teljesíteni, úgy az egész írásbeli vizsgatevékenységet meg kell ismételni.

A vizsgatevékenység akkor eredményes, ha a vizsgázó a megszerezhető összes pontszám legalább 90 %-át elérte.

**Projektfeladat**

**A vizsgatevékenység megnevezése**: Vízből mentés gyakorlata

A vizsgatevékenység, vagy részeinek leírása:

**1. vizsgarész:**

Nyílt vízen vagy az előírásoknak megfelelő medencében végrehajtandó feladatok:

a) 50 m gyorsúszás (kiemelt fejjel) 50 másodperc alatt;

b) 400 m kombinált úszás 8:00 perc alatt (50 m mellúszás, 100 m gyorsúszás,

uszony felvétel kapaszkodás nélkül, majd 150 m uszonyos mentőúszás, 100 m uszonyos gyorsúszás);

c) 200 m gyorsúszás ruhában 7:00 perc alatt, a feladat a ruházat kapaszkodás nélküli levételével és partra tételével ér véget (hosszú ujjú felső, hosszú szárú alsó, ami nem lehet testhez álló, testre simuló);

d) vízbeugrások bemutatása (start fejes, bomba, talpas, mentőugrás);

Időtartam: 60 perc

**2. vizsgarész:** Kötelezően nyílt vízi környezetben végrehajtandó feladatok:

a) 20 m víz alatti úszás;

b) 20 m felszíni úszást követően, bójákkal megjelölt 4x4 m-es területen lévő, 2-3 m közötti vízmélységből mentőbábú megkeresése és felhozatala 3:00 perc alatt;

c) babavontatás: 50 m kitett fejes gyorsúszás, gyakorlóbábú felhozatala, majd 50 m vontatás 2 perc alatt;

d) 200 m futás – 200 m úszás – 200 m futás 7:00 perc alatt;

e) szimulált mentés bemutatása 10 m távolságról, mentőeszközzel (mentőgyűrű/patkó kötéllel vagy mentőhevederrel vagy mentőbójával vagy dobózsákkal);

f) kombinált mentési feladat bemutatása (a feladat a vízbe ugrástól a parton gyakorló babán történő újraélesztés bemutatásával együtt a mentés minden eleme), úgy, hogy a következőket tartalmazza:

• vízbe jutás a helynek megfelelő technikával,

• 25 m gyorsúszás úgy, hogy a mentő feje a víz felszíne felett van,

• a bajbajutott vízfelszínre hozatala, majd megfogása megfelelő technika alkalmazásával, amely a mentőre nézve biztonságos és nem okoz további sérülést a bajbajutottnak,

• a közreműködésre képtelen személy 25 méteren keresztüli vontatása,

• partra emelése,

• gyakorló babán újraélesztés bemutatása, ami minimum 2 perc manuális mellkaskompressziót majd AED készülék használatát kell, hogy tartalmazza

g) Egy életveszélyes elsősegély-nyújtási helyzet ellátásának bemutatása (pl.: erős vérzés, eszméletzavar, beszédzavar, bénulás, súlyos légszomj, aspiratio)

Időtartam: 140 perc

A vizsgatevékenység végrehajtására rendelkezésre álló időtartam: 200 perc

A vizsgatevékenység aránya a teljes képesítő vizsgán belül: 60 %

**A vizsgatevékenység értékelésének szempontjai:**

A Projektfeladat megkezdésének feltétele a sikeres írásbeli vizsga. A vizsgatevékenység értékelése részletesen kidolgozott értékelőlap alapján történik. Minden feladat 1 pontot ér. Az időre mérhető feladatok esetén a pont csak az időhatáron belül szabályosan végrehajtott feladatelvégzés esetén szerezhető meg. Sikertelen a Projektfeladat vizsgatevékenység 2. Vizsgarésze, ha az e., f., g. pontjai közül bármelyiket a vizsgabizottság elégtelenre (0 pontra) értékeli.

A vizsgatevékenység akkor eredményes, ha a vizsgázó a megszerezhető összes pontszám 100%-át elérte.

**A vizsgatevékenységek lebonyolításához szükséges személyi feltételek:**

A vizsgabizottság minimum három főből kell álljon, ahol:

• A vizsgabizottság elnökének **minimum 5 éve magyar vízimentő oktatói** vagy a Nemzetközi Vízimentő Szövetség vagy a Nemzetközi Vízimentő Szövetség Európai Tagozata (International Life saving Federation, ILSF vagy International Life Saving Federation Europe, ILSE) által kiállított vízimentő oktatói végzettséggel kell rendelkeznie és minimum 5 éve valamely Magyarországon vagy Európában bejegyzett vízimentő szervezet tagjának kell lennie.

• A vizsgabizottság egyik tagjának minimum **úszó szakedzői** vagy annál magasabb besorolású edzői vagy testnevelői végzettséggel kell rendelkeznie.

• A vizsgabizottság egyik tagjának min**imum mentőtiszt vagy annál magasabb besorolású sürgősségi betegellátó végzettséggel kell rendelkeznie**. A vizsgabizottság tagjának végzettségei csak egy feladatkör betöltéséhez vehetőek figyelembe a vizsgabizottságban, így amennyiben valaki a fenti kritériumok közül többnek is megfelel, csak egy pozíciót tölthet be.

A vizsgabizottság munkáját minimum 1 fő adminisztratív munkatárs kell, hogy segítse.   
Amennyiben a vizsgaszervező biztosítja az írásbeli vizsgához szükséges technikai eszközöket, úgy 1 fő technikusnak is részt kell vennie a vizsgán, hogy annak zavartalan technikai lebonyolítását segítse.

**A vizsgatevékenységek lebonyolításához szükséges tárgyi feltételek:**

• A biztonsági előírásoknak megfelelő nyílt víz,

• Minimum 25 m-es 1,4 m mély medence,

• Mentőrúd, vagy mentőkötél, vagy mentőöv (mentőheveder), vagy dobózsák, vagy merülő karika vagy mentőbója,

• Elsősegélynyújtó eszközök,

• Gyakorló félautomata defibrillátor, • Újraélesztés gyakorlóbaba (AMBU baba),

• Mentőkatamarán,

• Vízimentő gyakorló baba (elsüllyeszthető, minimum torzó),

• VHF, URH vagy trönkölt rádiókészülék (2 db, töltő),

• Megjelenítő eszköz (projektor vagy TV),

• Bója megfelelő horgonyzó eszközzel és kötélzettel a nyíltvízi feladatok területének kijelöléséhez,

• Felszíni jelölő eszköz a nyíltvízi vízalatti úszás feladathoz (a vizsgázó biztonságos felszíni szemmel tartásához),

* Informatikai eszköz, ami alkalmas a vizsgával kapcsolatos folyamatok elvégzésére (laptop, tablet, PC),

A vizsgatevékenységek alóli felmentések speciális esetei, módja, és feltételei: --

A képesítő vizsgán használható segédeszközökre és egyéb dokumentumokra vonatkozó részletes szabályok:

Írásbeli vizsga: Megengedett segédeszköz: írószer

Projektfeladat: Megengedett segédeszköz: úszósapka, úszószemüveg, futócipő, uszony

A vizsgatevékenységek megszervezésére, azok vizsgaidőpontjaira, a vizsgaidőszakokra vonatkozó sajátos feltételek: A projektfeladatot a vizsgázónak, a vizsgatevékenység megkezdését követően folyamatosan beosztva, a rendelkezésre álló időt (200 perc) megszakítás nélkül számolva kell teljesítenie.

A szakmai képzés megszervezéséhez kapcsolódó különös, egyedi, speciális feltételek: --